Martin Kollár (kňaz)

Martin Kollár (* 13. október 1853, Čáry – † 26. január 1919, Trstín) bol slovenský rímskokatolícky kňaz, národnokultúrny pracovník, spisovateľ, redaktor a prekladateľ. Pseudonym: Bielorský, Čáran, Čarda.

Jeho otec bol Ján Kollár a matka Anna rod. Vizváryová.

 Životopis 
náhľad|Hrob Martina Kollára na cintoríne v Trstíne
Ľudovú školu navštevoval v Banskej Bystrici, študoval na gymnáziách v Levoči, v Bratislave, v Trnave, v Skalici a teológiu v Banskej Bystrici a v Ostrihome. V roku 1879 bol vysvätený za kňaza.

Bol známym organizátorom slovenského národného hnutia a prívržencom myšlienky česko-slovenskej vzájomnosti. Vykonával aj politickú a riadiacu činnosť: bol poslancom uhorského snemu, správcom Spolku svätého Vojtecha. Bol redaktorom a vydavateľom Katolíckych novín, redigoval kalendár Pútnik svätovojtešský, zostavil a vydal almanach Záhradka, v ktorom okrem neho publikovali ďalšie významné osobnosti slovenského kultúrneho života: František Víťazoslav Sasinek, Jozef Škultéty, Jozef Gregor Tajovský a iní. Zostavovateľ nenotovaných katolíckych modlitebných spevníkov. Okrem toho z nemčiny, maďarčiny a francúzštiny prekladal náboženskú literatúru.

Posledné obdobie života prežil v obci Trstín pri Smoleniciach. Pochovaný je na miestnom cintoríne. Na dome, v ktorom prežil zvyšok svojho života mu Spolok svätého Vojtecha v roku 1940 osadil pamätnú tabuľu.

 Literatúra 
 Slovenský biografický slovník
 KOLLÁR, Martin. In: 

 Externé odkazy 

 Dom a škola - dostupné v Digitálnej knižnici UKB - M. Kollár bol spoluredaktorom časopisu

Kategória:Poslanci uhorského snemu
Kategória:Slovenskí rímskokatolícki kňazi
Kategória:Osobnosti z Čár
Kategória:Slovenskí kultúrni pracovníci
Kategória:Slovenskí spisovatelia
Kategória:Slovenskí redaktori
Kategória:Slovenskí prekladatelia